རྒྱལ་ཚོགས་ཀྱི་སྤྱི་ཁྱབ་དྲུང་ཆེ་ལགས་ཀྱིས་བློ་སྟོབས་ཆེན་པོའི་ངང་ནས་འགྲོ་བ་མིའི་ཐོབ་ཐང་གི་ཆེད་དུ་ཕྱག་ལས་གནང་ནས་འདི་གར་གནས་ཚུལ་མཁོ་སྤྲོད་གནང་མཁན་དག་གི་བཀའ་དྲིན་ནི་འཇལ་ཐུབ་པ་ཞིག་མིན་ནའང་།ང་ཚོས་ཁྱེད་ཅག་མུ་མཐུད་དུ་འགྲོ་བ་མིའི་ཐོབ་གི་ལས་རིགས་ཐོག་མཉམ་ཞུགས་གནང་རྒྱུར་རེ་སྐུལ་དང་གུས་བརྩི་ཆེན་པོ་ཞུ་བཞིན་ཡོད་ཅེས་གསུངས་པ་དང་སྦྲགས།འགྲོ་བ་མིའི་ཐོབ་ཐང་གི་ཆེད་དུ་ཕྱག་ལས་གནང་མཁན་གྱི་གང་ཟག་སྒེར་མང་པོ་ཞིག་ལ་སྲིད་གཞུང་གིས་འཇིགས་སྐུལ་བར་བསྙོན་འཛུགས།དེ་བཞིན་རྒྱལ་ཁབ་ཀྱི་བདེ་འཇགས་ལ་གནོད་འཚེ་བཟོ་བར་ཁ་ཡར་ནས་ཉེས་ཆད་གཏོང་བཞིན་པའི་བྱེད་ལས་དེ་ནི་ཧ་ཅང་གི་ངོ་ཚ་དགོས་པའི་གནད་དོན་ཞིག་ཡིན་པར་བརྟེན་དེ་རིགས་མཚམས་འཇོག་དགོས་ཚུལ་ནན་བརྗོད་གནང་ཡོད་པ་རེད།